Tri Kondorova dana

***Three Days of the Condor*** () je američki špijunski triler film snimljen 1975. godine u režiji Sydneya Pollacka, koji se smatra jednim od najuspješnijih i najuticajnih ostvarenja žanra.

Predstavlja adaptaciju romana *[[Six Days of the Condor]]* Jamesa Gradyja. Protagonist, čiji lik tumači Robert Redford, je skromni analitičar CIA-e koji u njujorškom uredu, koji služi kao paravan Agencije, čita špijunske i slične romane ne bi li pronašao ideje ili sličnosti sa stvarnim obavještajnim operacijama. Radnja prikazuje kako igrom slučaja preživi napad profesionalnih ubica koje su mu masakrirale kolege iz ureda, te je, uvjeren da je "provaljen" od nekog od svojih pretpostavljenih, pokušava preživjeti i razotkriti razlog i naručitelje napade.

*Tri Kondorova dana* su kritičari nakon premijere pohvalili, ali ne sa previše entuzijazma. Publika je, međutim, bila oduševljena, a što se tumačilo ne samo time što je glavnu ulogu tumačio Redford, tada na vrhuncu popularnosti, nego i aktualnošću teme, s obzirom na aferu Watergate koja je izazvala duboko nepovjerenje prema najvišim tijelima države, ali i njenom obavještajnom aparatu i špekulacije o tome da je upetljan u razne ilegalne i mračne poslove. Dok se originalni roman bavio tek "običnom" korupcijom i sudjelovanjem "odmetnutih" agenata CIA-e u krijumčarenju droge, scenarij Lorenza Semplea Juniora i Davida Rayfiela je bio još mračniji, odnosno pretpostavio da CIA, pod izgovorom čuvanja nacionalne bezbjednosti ili interesa, planira ili izvodi operacije čiju je tajnost spremna čuvati čak i po cijenu brutalnih likvidacija vlastitih pripadnika. Takvom tumačenju su dosta doprinijele i Watergateom potaknute javne kongresne istrage CIA-inih aktivnosti, te objavljivanje Porodičnih dragulja - kompromitirajućih dokumenata o ilegalnim operacijama. Reford i Pollack su, zbog vlastitih političkih uvjerenja, zbog toga iz desničarskih krugova bili optuženi za ljevičarsku propagandu, ali su u intervjuima odbacili optužbe i tvrdili da ih je samo zanimao žanr špijunskog trilera, u kome se dotada nisu bili okušali. Reputacija *Tri Kondorova dana*, koji se osim vještom režijom, neobičnom  isticao i nekonvencionalnom, ali prilično efektnom završnicom, je sa vremenom izgradio reputaciju jednog od najboljih filmova svog vremena.

*Tri Kondorova dana* je nepune četiri decenije kasnije poslužio kao svojevrsni predložak za radnju superherojskog filma *[[Captain America: Winter Soldier]]* u kome se ponovno, iako u sporednoj ulozi, pojavljuje Redford.

## Uloge

* Robert Redford ... Joseph Turner/"Condor"
* Faye Dunaway ... Kathy Hale
* Cliff Robertson ... J. Higgins
* Max von Sydow ... G. Joubert
* John Houseman ... Wabash
* Addison Powell ... Leonard Atwood
* Walter McGinn ... Sam Barber
* Tina Chen ... Janice Chon (jedna od šest ubijenih CIA-in analitičara)
* Michael Kane ... S.W. Wicks
* Don McHenry ... Dr. Ferdinand Lappe (jedan od šest ubijenih CIA-in analitičara)
* Jess Osuna ... The Major
* Dino Narizzano ... Harold (jedan od šest ubijenih CIA-in analitičara)
* Helen Stenborg ... Mrs. Edwina Russell (jednaod šest ubijenih CIA-in analitičara)
* Patrick Gorman ... Martin  (jedan od šest ubijenih CIA-in analitičara)
* Hansford Rowe ... Jennings (jedan od šest ubijenih CIA-in analitičara)
* Lee Steele ... Ralph Heidegger (sedmi CIA-in analitičar koji je javio da je bolestan, ali je ubijen u svome domu)
* Carlin Glynn ... Mae Barber
* Hank Garrett ... The Mailman
* Arthur French ... Kurir
* Robert Phalen ... Newberry
* Ed Setrakian ... Mušterija
* Russell Johnson ... Obavještajni oficir
* Sal Schillizzi ... Bravar

## Izvori

## Vanjske veze
* 
* 
* 
*